རྟོག་སྒྲུང་འདིའི་ནང་ལྷན་སྐྱེས་སུ་ཡོད་པའི་ནོར་འཁྲུལ་ཅན་གྱི་རིམ་བྱུང་གི་རང་བཞིན་གྱིས་བཟོས་པའི་དཀའ་ངལ་ནི་རྣམ་གཞག་དང་ཁྲིམས་རྣམས་ཤེས་བྱའི་རིགས་མི་འདྲ་བ་ཡིན་པ་དེ་རེད།ཁྲིམས་དང་རྣམ་གཞག་གཉིས་ལ་འབྲེལ་བ་ཡོད་པ་ཅི་ནས་སྨྲོས།ཡིནའང་མངོན་སུམ་གྱི་དཔང་རྟགས་ག་ཚོད་མང་པོ་སྤུངས་པ་ཡིན་རུང་གཅིག་ཤོད་དེ་གཞན་དེར་མི་འགྱུར།ཁྲིམས་དེ་ཚོ་རང་འབྱུང་གི་སྤྱི་བཤད་དང་།སྤྱི་ཁྲིམས།ཡང་ན་བཀོད་དཔེ་ཡིན་པ་དང་།རྣམ་གཞག་རྣམས་སྤྱི་བཤད་དེ་ཚོའི་འགྲེལ་བཤད་ཡིན།༼རོ་ཌེ་སི་དང་ཤེ་བྷལ།༡༩༨༩ཧོ་མར་དང་རུབ་བྷ།༡༩༧༩ཁེམ་བེལ།༡༩༥༣༽སྐབས་ཁྲལ་དུ་ནིའུ་ཊོན་གྱིས་ཞིབ་ཚགས་ཀྱིས་ཐོག་ནས་གདོས་ཚད་དང་རྒྱང་ཐག་གཉིས་དངོས་པོ་ཕན་ཚུན་བར་གྱི་འཐེན་ཤུགས་དང་འབྲེལ་བར་འགྲེལ་བཤད་རྒྱག་པ་དེས་ང་ཚོས་འཐེན་ཤུགས་ཀྱི་གཏན་ཁྲིམས་བེད་སྤྱོད་བྱས་ནས་མཁའ་དབྱིངས་བསྐོར་བསྐྱོད་ཀྱི་འཆར་གཞི་སྒྲིག་ཐུབ།ཨེ་པོ་ལོ་༨པའི་འགྲུལ་བཞུད་སྐབས་སུ་མཁའ་དབྱིངས་འཕུར་སྐྱོད་པ་བིལ་ཨེན་ཌ་ར་སེ་ཡིས་མཁའ་དབྱིངས་འཕུར་སྐྱོད་ཀྱི་གནམ་གྲུ་སུས་གཏོང་གི་འདུག་གམ་འདྲི་བར་ཁོང་གིས་ངོས་ཀྱི་བསམ་པར་ད་ལྟའི་ཆར་གཏོང་ཡས་ཀྱི་ཤུགས་ལས་མང་ཆེ་བ་ཨ་ཡི་སེཁ་ནིའུ་ཊོན་གྱིས་བྱེད་ཀྱི་འདུགཅེས་ཡ་ལན་བྱས།༼ཆ་ཡེ་ཀིན་༡༩༩༤ཤོག་གྲངས།༡༢༧༽ཁོང་གི་ཡ་ལན་དེར་ཚང་མས་གོ་བ་ལེན་ཚུལ་དེ་ཡང་འཕུར་སྐྱོད་གནམ་གྲུ་དེ་ལོ་མང་བརྒྱ་ཕྲག་ཁ་ཤས་སྔོན་ཨ་ཡི་སེཁ་ནིའུ་ཊོན་གྱིས་འགྲེལ་བཤད་བྱས་པའི་དངོས་ཁམས་ཚན་རིག་གི་གཞི་རྩའི་གཏན་ཁྲིམས་ཙམ་རྗེས་དེད་བྱས་ཀྱི་ཡོད་པར་གོ་བ་རེད།